สวัสดีค่ะคือเป็นเหมือนสิวบริเวณช่องคลอดแต่ว่าสิวมันแตกไปแล้วรอยแผลก็ปิดแล้วแต่บริเวณนั้นก็ยังบวมอยู่แล้วก็มีอาการปวดด้วยค่ะต้องทำอย่างไร
สวัสดีค่ะ ตุ่มดังกล่าวมาอาจเกิดจาก1.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ2.ตุ่มแพ้จากการสัมผัส อาจจะคันด้วยได้3.หูดเช่นหูดหงอนไก่ หูดข้าวสุก4.มีการอุดตันและติดเชื้อของต่อมตรงบริเวณอวัยวะเพศ ชื่อต่อมบาร์โทลิน5 รูขุมขนอักเสบหรือฝีที่อวัยวะเพศในกรณีนี้น่าจะมีการติดเชื้อร่วมด้วย จึงมีหัวคล้ายเม็ดสิวและปวดบวม แนะนำพบสูตินรีแพทย์เพื่อตรวจร่างกาย อาจต้องมีการกรีดระบายหนองร่วมกับได้ยาฆ่าเชื้อการดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจจะติดเชื้อ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน เพราะไม่ทราบว่าจะเป็นโรคติดต่อทางเพศสัมพันธ์หรือไม่